***To kvinner*** (orig. *La Ciociara*) er en italiensk dramafilm fra 1960 regissert av Vittorio De Sica og med Sophia Loren i hovedrollen. Handlingen er lagt til Italia under andre verdenskrig og handler om en kvinne og hennes tenåringsdatter som forlater Roma til fordel for landsbygda. Dette for å beskytte datteren mot krigens redsler, men det ender med at både moren og datteren blir voldtatt av vestallierte (franske-marokkanske) soldater. Selv om handlingen i filmen var fiktiv, var disse voldtektene basert på faktiske begivenheter. Filmen er basert på Alberto Moravias roman med samme tittel.

Sophia Loren vant Oscar for beste kvinnelige hovedrolle for sine prestasjoner i filmen. Det var første gang en skuespiller fra en ikke-engelskspråklig film vant denne prisen. Hun vant også for beste kvinnelige hovedrolle under Filmfestivalen i Cannes, BAFTA, Bambi og David di Donatello.

I 1989 lagde Dino Risi en todelt TV-versjon av filmen. Også den med Sophia Loren i hovedrollen.

Handling
--------

Cesira er en enke og butikk-eier som oppdrar sin religiøse tolv år gamle datter, Rosetta, i Roma under andre verdenskrig. Etter bombingen av Roma flykter mor og datter til Cesiras hjem-sted Ciociaria, en landlig provins i Sentral-Italia. Kvelden før de skal reise, har Cesira sex med Giovanni som bor i nabolaget hennes, som godtar å ta vare på butikken hennes i hennes fravær. Etter at de ankommer Ciociaria, får Cesira oppmerksomheten til Michele, en ung intellektuell som sympatiserer med kommunisme. Michele blir senere tatt til fange av tyske soldater, som tvinger ham til å være guide for dem gjennom det fjell-rike terrenget.

Etter at de allierte tar kontroll over Roma i juni 1944, bestemmer Cesira og Rosetta seg for å reise tilbake til hjem-byen deres. Men underveis blir de voldtatt i en kirke av marokkanske soldater knyttet til de invaderende allierte styrkene i Italia. Rosetta blir traumatisert av alt dette. Når de forsøker å finne ly i en annen landsby, forsvinner Rosetta om natten og Cesira får panikk. Hun oppdager også at Michele har blitt drept av nazistene.

Medvirkende
-----------

* Sophia Loren - Cesira
* Jean-Paul Belmondo - Michele Di Libero
* Eleonora Brown - Rosetta (datteren)
* Carlo Ninchi - Filippo, Micheles far
* Raf Vallone - Giovanni
* Andrea Checchi - En fascist
* Pupella Maggio - Bonde
* Bruna Cealti - Flykting
* Antonella Della Porta - En gal mor
* Mario Frera
* Franco Balducci - Tysker i høystakken
* Luciana Cortellesi
* Curt Lowens
* Tony Calio
* Remo Galavotti

Referanser
----------

1. ↑  «Filmen på filmweb.no» **(norsk)**. Besøkt 6. januar 2016.
2. ↑  «Sophia Loren». *Oscars.org | Academy of Motion Picture Arts and Sciences* **(engelsk)**. 16. januar 2015. Besøkt 6. november 2017.
3. ↑   .  Manglende eller tom `|tittel=` (hjelp)
4. ↑   .  Manglende eller tom `|tittel=` (hjelp)

Eksterne lenker
---------------

* (en) *To kvinner* på Internet Movie Database Rediger på Wikidata

* (no) *To kvinner* hos Filmfront Rediger på Wikidata

* (sv) *To kvinner* i Svensk Filmdatabas Rediger på Wikidata

* (da) *To kvinner* i Danmark Nationale Filminstitut Rediger på Wikidata

* (en) *To kvinner* på AllMovie Rediger på Wikidata

* (fr) *To kvinner* på Allociné Rediger på Wikidata

* (nl) *To kvinner* på MovieMeter Rediger på Wikidata

* (en) *To kvinner* på Turner Classic Movies Rediger på Wikidata

* (en) *To kvinner* på American Film Institute Rediger på Wikidata

* (en) *To kvinner* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data) **·** SUDOC **·** BNE
 |